SRS-XB100 fra Sony er ultrakompakt og klarer al slags vejr

Den lille højtaler SRS-XB100 fra Sony har hidtil være tilgængelig uden for Europa. Men nu lander den på vores breddegrader. Lige i rette tid til efterårets ustadige vejr.

På trods af sin klejne størrelse, højtaleren måler blot 7,6 centimeter (diameter) gange 9,5 centimeter, så lover Sony stor lyd. Det leveres blandt andet af en passiv radiator, som sikrer en hvis tyngde i lydbilledet, mens enheden med DSP (digital sound processing) får lyden til at fylde. Vil man have ekstra fyldig lyd, så kan man koble to styks sammen og få ægte stereo.

SRS-XB100 kommer med op til 16 timers batterilevetid, ved moderat lydstyrke. Samtidig er højttaleren vand- og støvtæt med en IP67-klassificering. Desuden kommer den med et robust ydre og en rem, hvilket gør den oplagt til farten, campingturen eller en tur i haven. Højttaleren kommer også med en indbygget mikrofon, der gør det muligt at klare håndfri opkald direkte fra højttaleren. Via dens Echo Cancelling-funktion bliver opkaldende krystalklare og lader to personer tale på samme tid – uden af deres stemmer bliver afbrudt.

Specifikationer på SRS-XB100

Mål: 7,6 centimeter (diameter) gange 9,5 centimeter

Vægt: Ca. 274 gram

Håndfri opkald: Ja

Bluetooth: Version 5.3

Opladning: USB-C

Batteritid: Op til 16 timer

Vand- og støvbeskyttelse: IP67

Fås i fire farver: Sort, lysegrå, blå og orange

Pris og tilgængelighed

SRS-XB100 er tilgængelig fra denne måned og får en vejledende pris på 550,- kroner. Du kan se mere om højtaleren hos Sony.

SRS-XB100 fra Sony er ultrakompakt og klarer al slags vejr